Suchinthana/ta-wikipedia huggingface dataset:
மகாராட்டிரா விலங்கு மற்றும் மீன் அறிவியல் பல்கலைக்கழகம்

மகாராட்டிரா விலங்கு மற்றும் மீன்வள அறிவியல் பல்கலைக்கழகம் (Maharashtra Animal and Fishery Sciences University) என்பது இந்தியாவின் மகாராட்டிரா மாநிலம் நாக்பூரை தலைமையிடமாகக் கொண்ட மகாராட்டிர மாநில பல்கலைக்கழகம் ஆகும். இது மகாராட்டிரா விலங்கு மற்றும் மீன்வள அறிவியல் பல்கலைக்கழக சட்டம், 1998-ன் கீழ் நிறுவப்பட்டது. இது அதிகாரப்பூர்வமாக 3 திசம்பர் 2000 அன்று மகாராட்டிராவில் உள்ள மற்ற நான்கு மாநில விவசாய பல்கலைக்கழகங்களில் கீழ் செயல்பட்ட 7 விவசாயக் கல்லூரிகளை உள்ளடக்கி நிறுவப்பட்டது.

கால்நடை அறிவியல் கல்லூரிகள் 

 மும்பை கால்நடை மருத்துவக் கல்லூரி, மும்பை

 நாக்பூர் கால்நடை மருத்துவக் கல்லூரி, நாக்பூர் 

 கால்நடை & விலங்கு அறிவியல் கல்லூரி, பர்பானி

 கால்நடை மற்றும் விலங்கு அறிவியல் கல்லூரி, உட்கிர்

 கிராந்திசிங் நானா பாட்டீல் கால்நடை அறிவியல் கல்லூரி, சிர்வால், சதாரா 

 கால்நடை மற்றும் விலங்கு அறிவியல் முதுகலை நிறுவனம், அகோலா

மீன்வளக் கல்லூரிகள் 

 மீன்வள அறிவியல் கல்லூரி, தெலங்கானா, நாக்பூர்

 மீன்வள அறிவியல் கல்லூரி, உட்கிர்

பால் தொழில்நுட்பம் 

 பால் தொழில்நுட்பக் கல்லூரி, வருட், புசாத் 

 பால் தொழில்நுட்பக் கல்லூரி,உட்கிர், லத்தூர்

பிற 

 நாக்பூர் வனவிலங்கு ஆராய்ச்சி மற்றும் பயிற்சி மையம், கோரேவாடா

மேற்கோள்கள் 

பல்கலைக்கழகங்களும் கல்லூரிகளும்
சாதா வெங்கட் ரெட்டி

சாதா வெங்கட் ரெட்டி (Chada Venkat Reddy) இந்தியாவைச் சேர்ந்த ஓர் அரசியல்வாதியாவார். 1950 ஆம் ஆண்டு சூன் மாதம் 30 ஆம் தேதியன்று இவர் பிறந்தார். இந்தியப் பொதுவுடமைக் கட்சியின் தலைவராக ஆந்திரப் பிரதேச அரசியலில் ஈடுபட்டார். 2004 ஆம் ஆண்டு நடைபெற்ற தேதியில்  இந்துராதி தொகுதியிலிருந்து ஆந்திரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். 2014 ஆம் ஆண்டு மே மாதத்தில் இந்திய பொதுவுடமைக் கட்சி  தெலுங்கானா மாநில குழுவின் முதல் மாநில செயலாளராகத் தேர்ந்தெடுக்கப்பட்டார்.

மேற்கோள்கள்

1950 பிறப்புகள்
வாழும் நபர்கள்
இந்தியப் பொதுவுடைமைக் கட்சி அரசியல்வாதிகள்
ஆந்திரப் பிரதேச அரசியல்வாதிகள்
உருப்நாராயண் ராய்

உருப்நாராயண் ராய் (Rupnarayan Roy) இந்தியாவைச் சேர்ந்த ஓர் அரசியல்வாதியாவார். தோராயமாக இவர் 1908 ஆம் ஆண்டு  பிறந்தார். இந்தியப் பொதுவுடமைக் கட்சியின் மூத்த உறுப்பினராக்ச் செயல்பட்டார். பிரிக்கப்படாத வங்காளத்தில் செயற்பட்ட இவர் பின்னர் வங்காளதேசத்தின் விவசாயத் தலைவராகவும் இருந்தார். 1946 ஆம் ஆண்டில்  வங்காள சட்டமன்றத்திற்கு தேர்ந்தெடுக்கப்பட்ட மூன்று முதல் பொதுவுடைமைக் கட்சி சட்டமன்ற உறுப்பினர்களில் இவரும்  ஒருவராவார். இவர் ஒரு தியாகியாக இறந்தார்.  சில குண்டர்கள் இவரது வீட்டிற்குள் நுழைந்து  இரவில்  படுக்கையில் இருந்து அவரை அழைத்து தலையை துண்டித்தனர்.

ஒரு மார்க்சிய புரட்சியாளரான இவர் தெபாகா இயக்கத்தின் உயர்மட்ட அமைப்பாளர்களில் ஒருவராகவும் இருந்தார். பிரித்தானிய எதிர்ப்பு இயக்கத்தின் தலைவராகவும் ,பிரிக்கப்படாத வங்காளத்தின் சட்டமன்ற உறுப்பினராகவும், வங்காளதேச விடுதலைப் போரில் தேசிய அவாமி கட்சியின் கொரில்லா படையின் அமைப்பாளாராகவும் இருந்தார்.

மேற்கோள்கள்

1908 பிறப்புகள்
1974 இறப்புகள்
இந்தியப் பொதுவுடைமைக் கட்சி அரசியல்வாதிகள்
படுகை அணி

கணிதத்தில் படுகை அணி (incidence matrix) என்பது  இரு தொகுதிகளின் உறுப்புகளுக்கு இடையேயுள்ள படுகை உறவைக் காட்டும் ஒரு தருக்க அணியாகும். இரு தொகுதிகளையும் முறையே X,  Y என எடுத்துக்கொண்டால், X இன் உறுப்புகள் ஒவ்வொன்றுக்கும் ஒரு நிரையும் (வரிசையும்) Y இன் ஒவ்வொரு உறுப்புகளுக்கும் ஒரு நிரலும் படுகை அணியில் இருக்கும். முதல் தொகுதியின் உறுப்பு x க்கும், இரண்டாவது தொகுதி y க்கும் இடையே உறவு (படுகை) இருந்தால், x நிரை மற்றும் y நிரலிலுள்ள உறுப்பு '1' ஆகவும், x க்கும் y க்கும் இடையில் உறவு இல்லாவிடில் '0' ஆகவும் இருக்கும்.

கோட்டுருவியல்

திசையிலா, திசையுள்ள கோட்டுருக்கள்
கோட்டுருவியலில் ஒரு கோட்டுருவிற்கு திசைபோக்குள்ள மற்றும் திசைபோக்கற்ற என இருவிதமான படுகை அணிகள் உள்ளன.

ஒரு  திசையிலாக் கோட்டுருவின் திசைப்போக்கற்ற படுகை அணி (அல்லது சுருக்கமாக படுகை அணி)  B பின்வருமாறு வரையறுக்கப்படுகிறது:
 
(n = கோட்டுருவின் முனைகளின் எண்ணிக்கை; m = கோட்டுருவின் விளிம்புகளின் எண்ணிக்கை)

எடுத்துக்காட்டு

கோட்டுருவின் ஒவ்வொரு விளிம்பும் இரு முனைகளுடன் இணைக்கப்பட்டிருப்பதால், படுகை அணியின் ஒவ்வொரு நிரலின் கூட்டுத்தொகையும் 2 ஆக உள்ளது.

 திசையுள்ள கோட்டுருவின் படுகை அணி B பின்வருமாறு வரையறுக்கப்படுகிறது:

(n = கோட்டுருவின் முனைகளின் எண்ணிக்கை; m = கோட்டுருவின் விளிம்புகளின் எண்ணிக்கை)

(பல கணித நூலாசிரியர்கள் எதிர்க் குறி வழமையையும் பயன்படுத்துகின்றனர்)

மேற்கோள்கள்

 
 Jonathan L Gross, Jay Yellen, Graph Theory and its applications, second edition, 2006 (p 97, Incidence Matrices for undirected graphs; p 98, incidence matrices for digraphs)

வெளியிணைப்புகள்

 

கோட்டுருவியல்
சேர்வியல்
அணிகள்
இலாகூர் அறிவுப் பூங்கா

இலாகூர் அறிவுப் பூங்கா  (Lahore High Court) என்பது பாக்கித்தான்  நாட்டின் இலாகூர் மாவட்டத்தில் உள்ள பெடியன் சாலையில் 852 ஏக்கர் பரப்பளவில்  கட்டுமானத்தின் கீழ் உள்ள ஓர் அறிவியல் பூங்காவாகும்.   

1 பில்லியன் டாலர் ஆரம்ப முதலீட்டில் லாகூர் அறிவியல் பூங்கா நிறுவனத்தால்  நிர்வகிக்கப்படுகிறது, இதில் $200 மில்லியன் பஞ்சாப் அரசாங்கம்  முதலீடு செய்துள்ளது. இந்த திட்டத்தை  புரோசுட்டு  &amp; சல்லிவன் என்ற அமெரிக்க நிறுவனத்தினர் வடிவமைத்துள்ளனர். பூங்காவில் பல்கலைக்கழகங்கள், அறிவியல் மற்றும் கண்டுபிடிப்பு மையங்கள், சில்லறை மற்றும் மத்திய வணிக மாவட்டம், குடியிருப்பு மாவட்டம், பொழுதுபோக்கு மண்டலம் மற்றும் பசுமைப் பகுதிகள் ஆகியவை உள்ளன. 

பாக்கித்தான் சிறுநீரகம் மற்றும் கல்லீரல் நிறுவனம் மற்றும் ஆராய்ச்சி மையம் இப்பூங்காவில் கட்டப்பட்டு வருகிறது.

மூலத் திட்டம் 
பூங்காவின் மூலத் திட்டம் இதை ஐந்து வகைகளாகப் பிரிக்கிறது: 

 வாழ்க்கை அறிவியல் மற்றும் உயிரி தொழில்நுட்பம்,
 வடிவமைப்பு மற்றும் படைப்புத் தொழில்,
 தகவல் தொழில்நுட்பம்,
 கணினி அறிவியல்
 அறிவியல் மற்றும் பொறியியல்

2016 ஆம் ஆண்டு நிலவரப்படி, இசுலாமாபாத்து நகரத்திலுள்ள் காசுமோட்டு தகவல் தொழில்நுட்ப நிறுவனம் மற்றும் இலான்காசுட்டர் பல்கலைக்கழகம் இணைந்து பூங்காவில் ஒரு பட்டதாரி பள்ளியை அமைக்கும்.    தகவல் தொழில்நுட்ப பல்கலைக்கழகமும் அதன் வளாகத்தை பூங்காவிற்கு மாற்றும்.

மேற்கோள்கள் 

இலாகூர்
பாக்கித்தான்
அர்ஃபா மென்பொருள் தொழில்நுட்பப் பூங்கா

அர்ஃபா மென்பொருள் தொழில்நுட்பப் பூங்கா (Arfa Software Technology Park)  பாக்கித்தான் நாட்டின் லாகூர் நகரிலுள்ள ஒரு வானாளாவிய  கட்டடமாகும். முன்னதாக இது மென்பொருள் தொழில்நுட்பப் பூங்கா என அறியப்பட்டது. இத்தகவல் தொழில்நுட்பப் பூங்கா  2009 ஆம் ஆண்டில் கட்டப்பட்டது.     தகவல் தொழில்நுட்பப் பல்கலைக்கழகமும் பஞ்சாப் தகவல் தொழில்நுட்ப வாரியமும் இங்கு இடம்பெற்றுள்ளன. பிரதான கட்டிடம் 17 மாடிகளைக் கொண்டுள்ளது மற்றும் 106 மீட்டர் உயரம் கொண்டது.  இது தற்போது லாகூரில் உள்ள மிக உயரமான கட்டிடம் ஆகும்.

15 ஜனவரி 2012  ஆம் ஆண்டு சனவரி மாதம் 15 ஆம் தேதியன்று பஞ்சாப் முதலமைச்சர் மியான் சாபாசு செரீப் , 16 வயதில் இறந்த மைக்ரோசாப்ட் சான்றளிக்கப்பட்ட இளைய தொழில் வல்லுநர் அர்ஃபா கரீமு நினைவாக மென்பொருள் தொழில்நுட்பப் பூங்காவின் பெயரை அர்ஃபா மென்பொருள் தொழில்நுட்பப் பூங்காவாக மாற்றுவதாக அறிவித்தார்

மேற்கோள்கள் 

Coordinates on Wikidata
பாக்கித்தான்
இலாகூர்
தந்தை பெரியார் கானுயிர் காப்பகம்

தந்தை பெரியார் கானுயிர் காப்பகம் (Thanthai Periyar Wildlife Sanctuary) என்பது இந்திய மாநிலமான தமிழ்நாட்டின் ஈரோடு மாவட்டத்தில் மேற்குத் தொடர்ச்சி மலைகள் மற்றும் கிழக்குத் தொடர்ச்சி மலைகள் இரண்டையும் கடந்து அமைக்க முன்மொழியப்பட்ட பாதுகாக்கப்பட்ட பகுதியாகும். இது மார்ச் 2023-ல் தமிழ்நாடு அரசால் அறிவிக்கப்பட்டது. தமிழ்நாட்டின் 18ஆவது வனவிலங்கு சரணாலயமாக இது அமையும். இது  வனப்பகுதியை உள்ளடக்கி மேற்கு தமிழ்நாட்டின் ஈரோடு மாவட்டத்தில் கோபிசெட்டிபாளையம் மற்றும் அந்தியூர் வட்டங்களின் சில பகுதிகளை உள்ளடக்கி அமைந்துள்ளது.

மேற்கோள்கள்

வெளி இணைப்புகள் 

மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள்
ஈரோடு மாவட்டம்
தமிழ்நாட்டில் உள்ள காட்டுயிர் காப்பகங்கள்
Coordinates on Wikidata
மைனாவதி (நடிகை)

மைனாவதி (Mynavathi, 26 யூலை 1935 - 10 நவம்பர் 2012) என்பவர் ஒரு இந்திய நடிகையாவார். இவர் 1955 ஆம் ஆண்டு கன்னட திரைப்படமான சாந்தா சாகுவில் நடிகையாக அறிமுகமானார். 100 இக்கும் மேற்பட்ட கன்னட படங்களில் நடித்துள்ள இவர் பிரபல நடிகையான பண்டரி பாயின் தங்கை ஆவார். 1959 ஆம் ஆண்டு கன்னடத் திரைப்படமான அப்பா ஆ ஹுடுகி படத்தில் நடித்தப் பிறகு இவர் பிரபலமானார். அதில் ராஜ்குமார் மற்றும் இவரது சகோதரி பண்டரி பாயுடன் இணைந்து நடித்ததிருந்தார். எச். எல். என். சிம்கா இயக்கிய அப்படத்தில் ஆண்களை வெறுக்கும் எதேச்சதிகார பெண்ணாக இவர் நடித்தார். அப்படம் வில்லியம் ஷேக்ஸ்பியரின் தி டேமிங் ஆஃப் தி ஷ்ரூ நாடகத்தை அடிப்படையாகக் கொண்டது.

தொழில் 
1955 இல் அறிமுகமான பிறகு, மைனாவதி ராஜ்குமார் முக்கிய கதாபாத்திரத்தில் நடித்த பக்த விஜயா, ஹரி பக்தா மற்றும் ராயர சொசே ஆகிய படங்களில் நடித்தார். மேலும் இவர்  கல்யாண் குமார் மற்றும் உதய்குமார் போன்ற கன்னட சினிமாவின் மற்ற பிரபலங்களுடன் நடித்துள்ளார். கச்ச தேவயானி, நானே பாக்யவதி, அனுராதா, அன்னபூர்ணா, சர்வஜனமூர்த்தி, அம்மா, முத்தைத பாக்யா, ஒப்பாரிகிந்தா ஒப்பரு ஆகியவை இவர் நடித்த சில பிரபலமான கன்னடப் படங்கள் ஆகும். தமிழில் சிவாஜி கணேசனுடன் நடித்துள்ளார். 1980 களில் தனது மகன்களுடன் இணைந்து "யந்த்ரா மீடியா" என்ற நிறுவனத்தைத் தொடங்கி, தொலைக்காட்சி துறையில் நுழைந்தார். இவர் அம்மா, மனேதானா, மகாயக்ஞம், சுமங்கலி ஆகிய தொலைக்காட்சி தொடர்களில் நடித்துள்ளார்.

இறப்பு 
மைனாவதி 10 நவம்பர் 2012 அன்று பெங்களூரில் உள்ள பிஜிஎஸ் குளோபல் மருத்துவமனையில் மாரடைப்பால் இறந்தார்.

திரைப்படவியல்

கன்னடம்

தமிழ்

மேற்கோள்கள்

வெளி இணைப்புகள் 
 

20 ஆம் நூற்றாண்டின் இந்திய நடிகைகள்
கர்நாடக நடிகைகள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
2012 இறப்புகள்
1935 பிறப்புகள்
சந்து லால்

சந்து லால் மல்கோத்ரா(Chandu Lal Malhotra) (1766 - 15 ஏப்ரல் 1845), மகாராஜா சந்து லால் என்றும் அறியப்பட்ட இவர், ஐதராபாத் நிசாம் சிக்கந்தர் ஜாவின் 3வது தலைமை அமைச்சராக (1833-1844) இருந்தார். இவர் ஐதராபாத் இராச்சியத்தில் (இப்போது ஐதராபாத்து ) இல் பிறந்தார். மேலும், இந்தியாவின் ரேபரலியைச் சேர்ந்தவர். இவர் உருது, ஐதாராபாத்தி, பஞ்சாபி மற்றும் பாரசீக மொழிகளின் கவிஞரும் ஆவார்.

குடும்பம் 
சந்து லால் சதன், மல்கோத்ரா குடும்பத்தில் பிறந்தவர். இவர் இந்து கத்ரி பின்னணியில் இருந்து வந்தவர் என்று மற்றொரு ஆதாரம் கூருகிறது. இவரது தந்தை நரேன் தாசு ரேபரலியில் இருந்து ஐதராபாத் மாநிலத்திற்கு குடிபெயர்ந்தவர். இந்துக்களான இவருடைய முன்னோர்கள், முகலாய அரசவையில் பணியாற்றியவர்கள். நிசாம் முதலாம் உல் முல்க் ஆசிப் ஜா காலத்தில் ஐதராபாத்து மாநிலத்தில் நிதித் துறையில் பணியாற்றியடஹாக அறியப்படுகிறது. நிசாமிடம் பிரதமராகப் பணியாற்றிய கிஷான் பிரசாத் இவருடைய கொள்ளுப் பேரன் ஆவார்.

சீக்கியர்களின் தர்பாரில் 
சந்து லால், சீக்கியப் பேரரசின் கீழ் மகாராஜா ரஞ்சித் சிங்கின் அரசவையில் அமைச்சராக இருந்தார். இவர்கள் இருவருக்கும் நல்ல உறவு இருந்தது. மேலும், சந்து லால் , சீக்கிய கல்சா இராணுவத்தில் தளபதியானார். பின்னர் இவர் மதம் மாறி சீக்கியரானார்.

நிசாம் தர்பாரில் 
இவர் ஐதராபாத் இராச்சியத்தின் சுங்கத் துறையில் துணை அதிகாரியாக தனது வாழ்க்கையைத் தொடங்கினார். பின்னர் நவாப் சிக்கந்தர் ஜாவிடமிருந்து ராஜா பகதூர் என்ற பட்டத்தைப் பெற்றார். சிக்கந்தர் ஜா இவரை தனது ராணுவத்தின் கணக்கு அதிகாரியாக தேர்ந்தெடுத்தார். 1819 இல் சிக்கந்தர் ஜாவிடமிருந்து சந்து லால் மகாராஜா பட்டத்தையும்  ஒரு கோடி ஐதராபாதி ரூபாய் ரொக்கப் பரிசையும் பெற்றார். 1822 இல் நவாப் நசீர் உத் தவ்லாவிடமிருந்து ராஜா இ ராஜகன் என்ற பட்டத்துடன் ஏழாயிரம் குதிரை வீரர்களின் தலைவராக நியமிக்கப்பட்டார். 1833 இல் மோனிர்-உல்-முல்க் இறந்த பிறகு, அவருக்குப் பிறகு சந்து லால் பிரதமரானார்.

பிரதம அமைச்சர் 
ஐதராபாத் இராச்சியத்தில் சந்து லால் 1808 ஆம் ஆண்டு பின்னர் 1832 ஆம் ஆண்டு கிபி 1843 ஆம் ஆண்டு வரை என இருமுறை பிரதம அமைச்சராக இருந்தார்.

கவிஞர் 
சந்து லால் ("சதன்" என்ற புனைப்பெயரைப் பயன்படுத்தினார்) ஒரு கற்றறிந்தவராக, உருது கவிதை மற்றும் இலக்கியத்தின் புரவலராக இருந்தார். இவரது ஆதரவால் உருது கவிஞர்கள் இவரது அரசவைக்கு வந்தனர். தில்லியிலிருந்து ஐதராபாத்து மாநிலத்திற்கு முகமது இப்ராகிம் சாக் மற்றும் பக்சு நாசிக் போன்ற வட இந்தியக் கவிஞர்களை இவர் அழைத்தார். ஆனால் சில காரணங்களால் அவர்களால் வர முடியவில்லை. இவர் பிரதம மந்திரியாக இருந்தபோதிலும், தொடர்ந்து முசைராவில் கலந்து கொண்டார்.

இதனையும் காண்க 

 வித்தல் சுந்தர்

மேற்கோள்கள் 

1766 பிறப்புகள்
1845 இறப்புகள்
ஐதராபாத் இராச்சிய நபர்கள்
இராம பிரபா

இரமா பிரபா (Rama Prabha) என்பவர் ஓர் இந்திய நடிகை ஆவார். இவர் தெலுங்கு, தமிழ், இந்தி படங்களில் நடித்துள்ளார். இவர் 1,400 க்கும் மேற்பட்ட படங்களில் நடித்துள்ளார்  இவர் தன் ஆறு தசாப்தங்களுக்கும் மேலான தொழில் வாழ்க்கையுடன் தென்னிந்தியத் திரைப்படத்துறையில் அனைத்து தலைமுறைகளிலும் உச்ச நட்சத்திரங்களுடன் திரையில் தோன்றியுள்ள ஒரு குணச்சித்திரக் கலைஞராகப் புகழ் பெற்றார்.  1970 மற்றும் 1980 களில் நகைச்சுவை நடிகர் இராஜா பாபுவுடன் தெலுங்கு திரையில் குறிப்பிடத்தக்க ஜோடியாக உருவானார். இவர் 1968 முதல் சாந்தி நிலையம் மற்றும் பல படங்களில் நாகேசுக்கு ஜோடியாக நடித்தார். இவர் இந்தியில் மெஹ்மூத் ஜோடியாக தோ பூல் படத்தில் நடித்தார்.

தனிப்பட்ட வாழ்க்கை 
இவர் ஒரு மாத குழந்தையாக இருந்தபோது, இவருடைய தந்தையின் சகோதரி தத்தெடுத்துக் கொண்டு ஊட்டிக்கு  குடிபெயர்ந்தார்.  பிரபாவின் குழந்தைப் பருவம் 14 ஆண்டுகள் வரை அங்கேயே கழிந்தது பிறகு சென்னைக்கு இடம் பெயர்ந்தனர். தற்போது மதனப்பள்ளி அருகே உள்ள வயல்பாடு என்ற இடத்தில் வசித்து வருகிறார்.

இவர் தன் சகோதரியின் மகள் விஜய சாமுண்டேஸ்வரியை ஒரு வயது குழந்தையாக இருந்தபோது தத்தெடுத்தார். விஜய சாமுண்டி நடிகர் இராஜேந்திர பிரசாத்தை மணந்தார்.

விருதுகள் 

 சிறந்த நகைச்சுவை நடிகைக்கான நந்தி விருதை  லஹிரி லஹிரி லஹிரிலோ (2002) என்ற படத்திற்காக பெற்றார்.

மேற்கோள்கள்

வெளி இணைப்புகள் 

 TELUGU ACTRESS ACTED IN MOST NUMBER OF FILMS | telugu book
 Actor's wife comes to court seeking divorce | Chennai News - Times of India
 Actor's wife comes to court seeking divorce | Chennai News - Times of India

1946 பிறப்புகள்
20 ஆம் நூற்றாண்டின் இந்திய நடிகைகள்
இந்தித் திரைப்பட நடிகைகள்
தெலுங்குத் திரைப்பட நடிகைகள்
அனந்தபூர் மாவட்ட நபர்கள்
தெலுங்கு நகைச்சுவையாளர்கள்
வாழும் நபர்கள்
தமிழ்த் திரைப்பட நடிகைகள்
தெலுங்கு நடிகைகள்
சுனைநா

சுனைநா (Sunaina), இராமாயணக் காவிய நாயகி சீதையின் வளர்ப்புத் தாயும், மிதிலை மன்னர்  ஜனகரின் பட்டத்து இராணியும், இளவரசி ஊர்மிளாவைப் பெற்றெடுத்த தாயும் ஆவார்.

மேற்கோள்கள்

இராமாயணக் கதைமாந்தர்கள்
காசா மாவட்டம்

காசா மாவட்டம் (Gasa District) பூட்டான் நாட்டின் 20 மாவட்டங்களில் ஒன்றாகும். இம்மாவட்ட பூட்டானின் வடக்கில் உள்ளது. இம்மாவட்டத்தின் வடக்குப் பகுதி  இமயமலையில் வட4500 மீட்டர் உயரத்திலும்; தெற்குப் பகுதி 1500 மீட்டர் உயரத்திலும் அமைந்துள்ளது. இதன் வடக்கில் திபெத் தன்னாட்சிப் பகுதி உள்ளது. இம்மாவட்டத்தில் திஃசொங்கா மொழி பேசப்படுகிறது.  இது 3,117 சதுர கிலோ மீட்டர் பரப்பளவும்,
 20005ம் ஆண்டின் கணக்கெடுப்பின்படி, 3,116 மக்கள் தொகையும் கொண்டது. பூட்டானில் குறைந்த வளர்ச்சி மற்றும் குறைந்த மக்கள் தொகை அடர்த்தி கொண்ட மாவட்டம் இதுவே ஆகும்.

மாவட்ட நிர்வாகம்

இம்மாவட்டம் 4 கிராமங்களை மட்டும் கொண்டுள்ளது.
அவைகள் வருமாறு:
 காமெத் கிராமம்  
 காடோத் கிராமம்  
 லாயா கிராமம் 
லுனானா கிராமம்

புவியியல்
இமயமலையில் அமைந்த காசா மாவட்டத்தின் வடக்கில் திபெத் தன்னாட்சிப் பகுதியும்,  தெற்கில் திம்பு மாவட்டம் உள்ளது.

இதனையும் காண்க
 திம்பு மாவட்டம்

மேற்கோள்கள்

பூட்டான் மாவட்டங்கள்
கே. பி. நாகபூசணம்

கடாரு நாகபூசணம் அல்லது கே. பி. நாகபூசணம் (Kadaru Nagabhushanam or K. B. Nagabhushanam, 1902 - 18 அக்டோபர் 1976) என்பவர் 1940கள் முதல் 1960கள் வரை தெலுங்கு, தமிழ்த் திரைப்படங்களில்  பணியாற்றிய இந்திய திரைப்பட இயக்குநர் மற்றும் தயாரிப்பாளர் ஆவார். இவர் பிரபல நடிகை ப. கண்ணாம்பாவின் கணவர் ஆவார். இவர்கள் ராஜராஜேஸ்வரி திரைப்பட நிறுவனத்தை நிறுவி,  கண்ணாம்பா முக்கிய கதாபாத்திரத்தில் நடித்த ஹரிச்சந்திரா உட்பட பல புராணப் படங்களைத் தயாரித்தனர். தீண்டாமை குறித்த சமூகப் படமான நவஜீவனம் மதறாசு மாநிலத்தின் அங்கீகாரத்தைப் பெற்று சிறந்த திரைப்படமாகத் தேர்ந்தெடுக்கப்பட்டது.

திரைப்பட வாழ்க்கை 
நாகபூசணம் 1941 இல் தள்ளி பிரேமா படத்தின் தயாரிப்பாளராக திரைப்படத் துறையில் நுழைந்தார்  இவர் இயக்கிய முதல் படமான சுமதி, பெண்களை வெகுவாகக் கவர்ந்தது. இவரது பிரம்மாண்டமான படமான பாதுகா பட்டாபிசேகம் (1945) படத்தில் சி.எஸ்.ஆர். ஆஞ்சநேயுலு, அட்டாங்கி, கண்ணாம்பா ஆகியோர் நடித்தனர். அப்படத்தின் ஒவ்வொரு காட்சியிலும் ஆடை, ஆபரணங்கள், ஒப்பனை என அனைத்திலும் சிறப்பு கவனம் செலுத்தினார். பின்னர் தமிழில் வெற்றிப் படங்களான அரிச்சந்திரா, துளசி ஜலந்திரா ஆகிய படங்களை தயாரித்தார். சௌதாமினி (1951) படத்தின் மூலம் மீண்டும் தெலுங்கிற்கு படத்துறைக்கு வந்தார். இவரது திரைப்படமான பேத ரைத்து, விவசாயத் தொழிலாளர்களைப் பற்றிய கருத்து அடிப்படையிலான திரைப்படம் தெலுங்கு திரையுலகில் ஒரு முக்கிய திரைப்படமாக மாறியது. தமிழிலும் ஏழை உழவன் என்ற பெயரில் மறு ஆக்கம் செய்யப்பட்டது. இவரது சதி சக்குபாய் (1954) திரைப்படம் ஆந்திரப் பிரதேச திரையரங்குகளில் 100 நாட்கள் ஓடியது. இவரது அடுத்த தயாரிப்பு அஞ்சலிதேவி மற்றும் வி. நாகய்யா நடித்த பிரபல படமான நாக பஞ்சமி (1956) ஆகும். இவர் வரலட்சுமி பிக்சர்சின் சதி சாவித்ரி படத்தை இயக்கினார், அதில் எஸ். வி. ரங்கராவ் யமனாக நடித்தார். மேலும் அவரது பாத்திரத்தை திறம்பட சித்தரித்ததற்காக இயக்குநராக இவர் புகழ் பெற்றார். அதைத் தொடர்ந்து, சி. எஸ். ராவ் இயக்கத்தில் ஸ்ரீ கிருஷ்ண மாயா படத்தைத் தயாரித்தார். இவரது தட்சயங்ஞம் (1962) திரைப்படமே என். டி. ராமராவ் முதலும் கடைசியுமாக சிவனாக நடித்த படம் என்று நினைவுகூரப்படுகிறது. 1964ல் மனைவி கண்ணாம்பா இறந்த பிறகு, மனதளவிலும், உடலளவிலும் நலிவுற்றார். ம. கோ. இராமச்சந்திரன் நடித்த தமிழ்ப் படத்தைத் தயாரிப்பதில் இவருக்குப் பணச் சிக்கல் ஏற்பட்டது. இதனால் இவர் தனது சொத்துக்களை விற்று, சென்னையில் மோசமான வாழ்நிலைக்கு தள்ளப்பட்டார். ஆனால் இவரது வாழ்வாதாரத்திற்காக இவரது தொழில்முறை சகாக்ககள் உதவினார். இவர் 1976 இல் இறந்தார்.

திரைப்படவியல்

மேற்கோள்கள்

வெளி இணைப்புகள் 
 

தெலுங்குத் திரைப்பட நடிகர்கள்
20 ஆம் நூற்றாண்டு இந்தியத் தொழிலதிபர்கள்
தெலுங்குத் திரைப்பட இயக்குநர்கள்
தமிழ்த் திரைப்பட இயக்குநர்கள்
தமிழ்த் திரைப்படத் தயாரிப்பாளர்கள்
சென்னை நடிகர்கள்
தமிழ்த் திரைப்பட நடிகர்கள்
1976 இறப்புகள்
1902 பிறப்புகள்
சென்னைத் திரைப்பட இயக்குநர்கள்
சென்னை திரைப்படத் தயாரிப்பாளர்கள்
மிசுடசு

மிசுடசு (Mystus) என்பது ஆசியாவைச் சேர்ந்த பாக்ரிடே குடும்பத்தைச் சேர்ந்த மீன் பேரினமாகும். இந்த பேரினத்தில் உள்ள தொகுதி உறவு முறைச் சரியாகப் புரிந்து கொள்ளப்படவில்லை. இருப்பினும் இரண்டு முக்கிய மரபுவழிகள் இருப்பதாகக் கூறப்படுகிறது.

சிற்றினங்கள் 
இந்த பேரினத்தில் தற்போது 62 அங்கீகரிக்கப்பட்ட சிற்றினங்கள் உள்ளன:

 மிசுடசு அப்ரிவேட்டசு (வலென்சியென்சு, 1840) 
 மிசுடசு அலாசென்சிசு எச். எச். என்ஜி & ஹேடியாடி, 2005 
 மிசுடசு அல்போலினேட்டசு டி.ஆர். ராபர்ட்ஸ், 1994  
 மிசுடசு அங்குட்ட பெத்தியகொட, என்.கே. ஏ. சில்வா & மதுவகே, 2008
 மிசுடசு அர்மேடசு (எஃப். டே, 1865)
 மிசுடசு அட்ரிபாசியாடசு போலர், 1937
 மிசுடசு பிமாகுலடசு (வோல்சு, 1904)  
 மிசுடசு ப்ளீகெரி (எப். டே, 1877)
 மிசுடசு போகோர்டி (பிளீக்கர், 1864)  
 மிசுடசு கனரென்சிசு எசு. கிராண்ட், 1999
 மிசுடசு கார்சியோ (பி. ஹாமில்டன், 1822)</small> 
 மிசுடசு காசுடனியசு எச். எச். என்ஜி, 2002
 மிசுடசு கேடபோகன் பிளாமூட்டில், 2016</small> 
 மிசுடசு கேவாசியசு (எப். ஹாமில்டன், 1822)
 மிசுடசு சினரேசியசு எச். எச். எங் & கோட்டேலட், 2009
 மிசுடசு டிப்ருகரென்சிசு (பி. எல். சௌதுரி, 1913)
 மிசிடசு பேல்காரியசு சக்கரபர்த்தி & என்ஜி, 2005
 மிசிடசு குலியோ (பி. ஹாமில்டன், 1822)
 மிசுடசு ஹியோகி பிளாமூட்டில் & ஆபிரகாம், 2013
 மிசுடசு ஹோரை ஜெயராம், 1954  
 மிசுடசு இம்பல்வியேடசு என்ஜி, 2003
 மிசுடசு இண்டிகசு பிளாமூட்டில் & ஆபிரகாம், 2013  
 மிசுடசு இருளு விஜயகிருஷ்ணன் மற்றும் பிரவீன்ராஜ். 2022</small>
 மிசுடசு கெலட்டியசு (வலென்சியென்சு, 1840)
 மிசுடசு கேரளா பிளாமூட்டில், 2014 (கேரள மிசுடசு)
 மிசுடசு லுகோபாசிஸ் (பிளைத், 1860)
 மிசுடசு மலபாரிக்கசு (ஜெர்டன், 1849)
 மிசுடசு மேனோனி பிளாமூட்டில், 2013 (இடுக்கி மிசுடசு)
 மிசுடசு மாண்டனசு (ஜெர்டன், 1849)
 மிசுடசு மல்டிரேடியடசு டி. ஆர். ராபர்ட்ஸ், 1992
 மிசுடசு மிசுடிசெட்டசு டி. ஆர். ராபர்ட்ஸ், 1992
 மிசுடசு நானசு சுதசிங்க, பெத்தியகொட, மதுவாகே & மீகஸ்கும்புர, 2016
 மிசுடசு நாசெப் தர்சன், விசுவநாத், மகாந்தா & பராத், 2011
 மிசுடசு நிக்ரிசெப்சு (வலென்சியென்சு, 1840)
 மிசுடசு ஓக்குலடசு (வலென்சியென்சு, 1840)
 மிசுடசு பெலூசியசு (சோலண்டர், 1794)
 மிசுடசு பிரபினி தர்சன், அபுஜாம், ஹுமர், பர்கி, சிங் மற்றும் பலர். 2019
 மிசுடசு புல்சர் (பி. எல். சௌதுரி, 1911)  
 மிசுடசு பங்டிபெர் என் ஜி, விர்ஜோமோடிஜோ & ஹாடியேடி, 2001
 மிசுடசு ரெக்மா போலர், 1935  
 மிசுடசு ரூபெசென்சு (வின்சிகுவேரா, 1890)
 மிசுடசு சீங்டீ (சைக்சு, 1839)
 மிசுடசு சிங்கரிங்கன் (ப்ளீக்கர், 1846)
 மிசுடசு தெங்கரா (F. Hamilton, 1822)
 மிசுடசு வெலிபர் எச். எச். என்ஜி, 2012
 மிசுடசு விட்டடசு (பிளாச், 1794)  
 மிசுடசு வோல்பி (ப்ளீக்கர், 1851)  
 மிசுடசு செயேலேனிகசு என்ஜி & பேதியாகோடா. 2013
 மிசுடசு செலேடர் என்ஜி & கோட்டெலாட், 2023
 மிசுடசு ஆர்மிகர் என்ஜி, 2004
 மிசுடசு சினென்சிசு (ஸ்டெய்ண்டாக்னர், 1883)
 மிசுடசு பேக்ரே மியூசென், 1778
 மிசுடசு ரூபிகாடா பர்டாச், 1959
 மிசுடசு பகாஹாங்கென்சிசு ஹெர்ரே, 1940
 மிசுடசு அசுகிடா வால்பாம், 1792
 மிசுடசு கசு மியுசென், 1778
 மிசுடசு ஆங்குல்லாரிசு மியூசென், 1778
 மிசுடசு பாசியாடசு மியூசென், 1778
 மிசுடசு சிடோல் ஹாமில்டன், 1841
 மிசுடசு கரிபட் கிரே, 1831
 மிசுடசு ரூப்ரிபின்னிசு வனராஜன் & அருணாச்சலம், 2018
 மிசுடசு சைருசி எசுமெய்லி, சய்யாட்சாதே, ஜரேய், ஈக்டேரி & மௌசவி-சபேட், 2022

மேற்கோள்கள் 

மீன் பேரினங்கள்
பக்ரிடே

பக்ரிடே (Bagridae) என்பது கெளிறு மீன் குடும்பமாகும். இவை ஆப்பிரிக்கா (பாக்ரசு) மற்றும் ஆசியா (மற்ற அனைத்து பேரினங்கள்) சப்பானிலிருந்து போர்னியோ வரை காணப்படுகின்றன. இக்குடும்பத்தில் சுமார் 245 சிற்றினங்கள் அடங்கும். இந்த மீன்கள் பொதுவாக வெற்றுடல் கெளிறு மீன் அல்லது பக்ரிட் கெளிறு மீன் என்று அழைக்கப்படுகின்றன.

இக்குடும்ப மீன்கள் உணவாகப் பயன்படுகின்றன. சில சிற்றினங்கள் அலங்கார மீன்களாகவும் வளர்க்கப்படுகின்றன.

பண்புகள் 
முதுகுத் துடுப்புக்கு முன்னால் ஒரு முள்ளெலும்பு உள்ளது. கொழுப்பு துடுப்பு உள்ளது. சில சிற்றினங்களில் ஒப்பீட்டளவில் நீண்ட அடித்தளத்தைக் கொண்டிருக்கலாம். மார்புத் துடுப்பு முதுகு தண்டுவடமாக இருக்கலாம். உடல் முற்றிலும் செதில்களற்றுக் காணப்படும். இந்த வகை மீன்களின் அதிகபட்ச நீளம் சுமார்  ஆகும். பாக்ரிடே குடும்பத்தைச் சேர்ந்த மீன்கள் சுவை மொட்டு -செறிவூட்டப்பட்ட புறவணியிழைய அடுக்குடன் நன்கு வளர்ச்சியடைந்த நான்கு இணை உணர் இழைகளைக் கொண்டுள்ளன.

வகைப்பாட்டியல் 
இந்த குடும்பத்தின் வகைப்பாட்டியல் மறுவரையறுக்கப்பட்டது. நெல்சனால் 1994-ல் வகைப்படுத்திய இக்குடும்பம் 2006-ல் மிகவும் வித்தியாசமானதாக உள்ளது. கிளாரொடெயிடே மற்றும் ஆசுட்ரோகிளானிடே ஆகியவை முன்பு பாக்ரிட்களாக இருந்த சிற்றினங்களைக் கொண்டுள்ளன. ஆசெனோகிளானிடிடே என்பது சில ஆதாரங்களின் அடிப்படையில் கிளரோட்டிடேயின் துணைக் குடும்பமாகவும், மற்றவை கெப்டாப்டெரிடேயின் சகோதர குழுவாகவும், இதன் சொந்த குடும்பமாகவும் கருதப்படுகிறது. சில வகைப்பாட்டியலாளர்கள் கோராபாக்ரசு பேரினத்தை கோராபக்ரிடே குடும்பத்தில் இரண்டு வகைகளுடன் சேர்த்து தற்போது ஷில்பீடேயில் இருப்பதாகக் கருதுகின்றனர்.

இக்குடும்பம் ஒற்றை உயிரலகு தொகுதிக் குடும்பமா இல்லையா என்பது தெளிவாக இல்லை.  மற்ற கெளுத்தி மீன்களுடன் இதன் உறவு என்னவாக இருக்கும் என்பதிலும் தெளிவில்லை.

மேற்கோள்கள் 

மீன் குடும்பங்கள்
இராசிராம் தெப்பர்மா

இராசிராம் தெப்பர்மா (Rashiram Debbarma) இந்தியாவைச் சேர்ந்த ஓர் அரசியல்வாதியாவார். திரிபுரா மாநில அரசியலில் இந்திய பொதுவுடைமைக் கட்சியின் மார்க்சியப் பிரிவு உறுப்பினராகச் செயல்பட்டார். 1977, 1983, 1988 மற்றும் 1993 ஆம் ஆண்டுகளில் திரிபுரா சட்டமன்றத்தில் மண்டைபசார் சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். புத்து லட்சுமி என்ற பெண்னை திருமணம் செய்து கொண்டார். இராசிராம் தெப்பர்மா  2019 ஆம் ஆண்டு ஆகத்து மாதம் 5 ஆம் தேதியன்று இறந்தார்.

1977 ஆம் ஆண்டில் நடைபெற்ற தேர்தலில் மண்டைபசார் சட்டமன்றத் தொகுதியில் காசிரோட்டு தெப்பர்மாவுக்கு எதிராக இராசிராம் தெப்பர்மா போட்டியிட்டு வெற்றி பெற்றார்.

1983, 1988, 1993 ஆம் ஆண்டுகளில் இதே சட்டமன்றத் தொகுதியில் மீண்டும் போட்டியிட்டு வெற்றி பெற்றார்.

மேலும் காண்க
மனோரஞ்சன் தெப்பர்மா

மேற்கோள்கள்

2019 இறப்புகள்
திரிபுரா அரசியல்வாதிகள்
திரிபுரா சட்டமன்ற உறுப்பினர்கள்
இந்தியப் பொதுவுடைமைக் கட்சி அரசியல்வாதிகள்
மனோரஞ்சன் தெப்பர்மா

மனோரஞ்சன் தெப்பர்மா (Manoranjan Debbarma) இந்தியாவைச் சேர்ந்த ஓர் அரசியல்வாதியாவார். இராசிராம் தெப்பர்மா, மனோரஞ்சன் தெப்பர்மா புத்து லட்சுமி தம்பதியருக்கு 1962 ஆம் ஆண்டு ஆகத்து மாதம் 5 ஆம் தேதியன்று மகனாகப் பிறந்தார். அகர்த்தலாவிலுள்ள பிர் பிக்ரம் நினைவு கல்லூரியில் 2009 ஆம் ஆண்டில் பட்டப்படிப்பை முடித்தார். திரிபுரா மாநில அரசியலில் இந்திய பொதுவுடைமைக் கட்சியின் மார்க்சியப் பிரிவு உறுப்பினராகச் செயல்பட்டார். 1998, 2018 ஆம் ஆண்டுகளில் திரிபுரா சட்டமன்றத்தில் மேற்கு திரிபுராவிலுள்ள மண்டைபசார் சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.

மேலும் காண்க
இராசிராம் தெப்பர்மா

மேற்கோள்கள்

1962 பிறப்புகள்
வாழும் நபர்கள்
திரிபுரா அரசியல்வாதிகள்
திரிபுரா சட்டமன்ற உறுப்பினர்கள்
இந்தியப் பொதுவுடைமைக் கட்சி அரசியல்வாதிகள்
ரீட்டா (மீன்)

ரீட்டா (Rita) என்பது தெற்காசியாவில் காணப்படும் பாக்ரிடே குடும்பத்தைச் சேர்ந்த மீன் பேரினமாகும். இந்த பேரின மீன்கள் ஒற்றை இணை கீழ்த்தாடை உணர் இழைகளைக் கொண்டுள்ளன. ஒரு நீளமான வெபெரியன் கருவியானது பிடர் எலும்புடன் இணைக்கப்பட்ட கடைநுதெலும்பு உள்ள உணர்ச்சி கால்வாயில் உறுதியாக தைக்கப்பட்டுள்ளது.

சிற்றினங்கள் 
இந்த பேரினத்தில் தற்போது 7 அங்கீகரிக்கப்பட்ட சிற்றினங்கள் உள்ளன:

 ரீட்டா பகாலு கே.கே.லால், திவேதி & ஆர்.கே.சிங், 2016
 ரீட்டா கிரைசியா எப். டே, 1877
 ரீட்டா கோக்ரா (சைக்சு, 1839)
 ரீட்டா குத்துர்னி (சைக்சு, 1839)
 ரீட்டா மேக்ராகாந்தசு என் ஜி, 2004
 ரீட்டா ரீட்டா (எப். ஹாமில்டன், 1822)
 ரீட்டா சாசெர்டோடம் ஜே. ஆண்டர்சன், 1879

மேற்கோள்கள் 

மீன் பேரினங்கள்
இந்திய மீன்கள்
கெளிறு மீன்
கோவிந்த் சிங் நேகி

கோவிந்த் சிங் நேகி  (Govind Singh Negi)  இந்தியாவைச் சேர்ந்த ஓர்  அரசியல்வாதியாவார்.  உத்தரப் பிரதேச மாநில அரசியலில் இந்தியப் பொதுவுடைமைக் கட்சியின் உறுப்பினராகச் செயல்பட்டார்.  1969, 1974 மற்றும் 1977 ஆம் ஆண்டுகளில் நடைபெற்ற தேர்தல்களில் தெக்ரி தொகுயிலிருந்து உத்தரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார் 

பொதுவுடைமைவாதிகளின் சக்தி ஒரு காலத்தில் இலால்காட்டியில் இருந்தது.

பிரதாப்நகர், தெக்ரி ஒரு காலத்தில் இலால்காட்டி என்று அழைக்கப்பட்டது

1969, 1974, 1977 ஆம் ஆண்டுகளில்  கோவிந்த் சிங் நேகி இங்கிருந்துதான் இந்தியப் பொதுவுடைமைக் கட்சியின் வேட்பாளராகப் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.

கோவிந்த் சிங் நேகிக்கு காங்கிரசு  கட்சி தெக்ரி தொகுதியை விட்டுக்கொடுத்து வருகிறது. அவரும் தொடர்ந்து வெற்றி பெற்றும் வருகிறார்.  காங்கிரசு கட்சியினர் இங்கு  போட்டியிட்டாலும் பொதுவுடைமைக் கட்சியுடன் தொடர்புடைய பெரும்பாலான மக்கள் எங்கும் சிவப்புக் கொடிகளை விரும்பினார்கள்.  அதனால்தான் இது லால்காட்டி என்று அழைக்கப்பட்டது.

கோவிந்த் சிங் நேகி ஒரு கற்றறிந்த அரசியல்வாதியாகவும்  ஒரு வழக்கறிஞராகவும் இருந்தார். பின்னர் டேராடூனில் புகழ்பெற்ற வழக்கறிஞராகப் பணியாற்றினார். மோதல்களின் பூமியாக இருந்ததால், இந்த பாகீரதி பள்ளத்தாக்கு பூரி லால் காதி என்று அழைக்கப்பட்டது. பொதுவுடைமைக் கட்சியினருக்கு உறுதியான தொகுதியாக இது இருந்தது.  இவ்வாய்ப்பை நிறைய எழுதவும் படிக்கவும் பயன்படுத்துகிறார்கள். மக்கள் பிரதிநிதிகளுக்கு இக்கல்வி மிகவும் முக்கியமானதாகும்.

கோவிந்த் சிங் நேகி,  பட்டி தர்மாந்தல் மாவட்டம் தாலுகா பிரதாப்நகர் தாலுக்கா,  தர்கோட்டு கிராமத்தை சேர்ந்தவராவார்.

மேற்கோள்கள் 

உத்தரப் பிரதேச அரசியல்வாதிகள்
இந்தியப் பொதுவுடைமைக் கட்சி அரசியல்வாதிகள்
உத்தரப் பிரதேச சட்டமன்ற உறுப்பினர்கள்
உத்தராகண்டு நபர்கள்
பக்சு நாசிக்

இமாம் பக்சு நாசிக் (Baksh Nasikh ; 1776-1839) இலக்னோவை கவிதை மற்றும் புதுமைகளின் மையமாக ஊக்குவிப்பதில் தனது பங்கிற்காக குறிப்பிடப்பட்ட முகலாயர் காலத்தின் உருதுக் கவிஞர் ஆவார். இவர் முதலில் மீர் காசிம் அலியின் ஆதரவைப் பெறுவதில் வெற்றி பெற்றார்.  1830 களில் சக கசல் எழுத்தாளர் மற்றும் இலக்னோவி குவாஜா ஐதர் அலி ஆதிசுடன் நாசிக் ஒரு போட்டியை வளர்த்துக் கொண்டார். அயோத்தி நவாப்பின் ஆதரவை மறுத்த பிறகு, நாசிக் இலக்னோவை விட்டு வெளியேற வேண்டிய கட்டாயம் ஏற்பட்டது.  பின்னர், அமைச்சர் அக்கீம் மெக்தி ஆட்சியில் இருந்தபோது தப்பி ஓடிய இவர், 1837 இல் மெக்தியின் மரணத்திற்குப் பிறகு நாடு திரும்பினார். இவர் 1839 இல் இலக்னோவில் இறந்தார். பகதூர் சா சாஃபரின் ஆட்சிக்காலம் வரை கசல் கவிதை கலை அதன் பழைய புகழுக்கு திரும்பியது, இப்போது தில்லியில் இது உயிர்ப்புடன் உள்ளது.

இதனையும் காண்க 

 கசல்

மேற்கோள்கள் 

1838 இறப்புகள்
ஆக்டினோடுரா

பட்டைச்சிறகி (Barwing) அல்லது ஆக்டினோடுரா என்பது லியோத்ரிச்சிடே குடும்பத்தில் உள்ள பாசரின் பறவைகளின் பேரினம் ஆகும். இவை தெற்காசியாவின் மலைப்பகுதிகளில், கிழக்கு இந்தியாவிலிருந்து சீனா மற்றும் தைவான் வரை காணப்படுகின்றன.

இனங்கள் 
இந்த பேரினத்தில் ஒன்பது சிற்றினங்கள் உள்ளன.

மேற்கோள்கள் 

 Collar, N. J. & Robson C. 2007. Family Timaliidae (Babblers)  pp. 70 – 291 in; del Hoyo, J., Elliott, A. & Christie, D.A. eds. Handbook of the Birds of the World, Vol. 12. Picathartes to Tits and Chickadees. Lynx Edicions, Barcelona.
பறவைப் பேரினங்கள்
தைவான் பட்டைச்சிறகி

தைவான் பட்டைச்சிறகி (Taiwan barwing) அல்லது பார்மோசன் பட்டைச்சிறகி (ஆக்டினோடுரா மோரிசோனியானா) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இது தைவானில் காணப்படுகிறது. இதன் இயற்கை வாழிடம் மிதமான காடுகள் மற்றும் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.

மேற்கோள்கள் 

 Collar, N. J. & Robson C. 2007. Family Timaliidae (Babblers) pp. 70 – 291 in; del Hoyo, J., Elliott, A. & Christie, D.A. eds. Handbook of the Birds of the World, Vol. 12. Picathartes to Tits and Chickadees. Lynx Edicions, Barcelona.

தைவான் பறவைகள்
புரோமின் நீர்

புரோமின் நீர்  (Bromine water) என்பது ஈரணு புரோமின் நீரில் கரைந்துள்ள ஓரு கரைசலாகும்.  அதிகமான ஆக்சிசனேற்றம் செய்யும் பண்பைக் கொண்ட இக்கரைசல் அடர்த்தியான பழுப்பு நிறத்தில் காணப்படுகிறது. புரோமின் நீரின் மூலக்கூறு எடை 159.81, மற்றும் இதன் அடர்த்தி அடர்த்தி 1.307 கிராம்/மிலி ஆகும். புரோமின் வாயு மற்றும் நீராவியை நேரடியாக கலந்து வேதியியல் ஆய்வகத்தில் புரோமின் நீர் கரைசலை தயாரிக்கலாம். ஆனால் இது பாதுகாப்பான முறையல்ல என்பதால், நீர்த்த சோடியம் ஐப்போகுளோரைட்டு மற்றும் ஐதரோகுளோரிக் அமிலம் (HCl) முன்னிலையில் சோடியம் புரோமைடை (NaBr) சிதைத்து  புரோமின் நீர் கரைசலை தயாரிப்பது  மிகவும் வசதியான முறையாகும்.  

ஆலசனேற்றும் பொறிமுறையுடன் நீரிய சூழலில் புரோமினுடன் வினைபுரியும் பொருட்களுக்கான அங்கீகாரத்தின் வேதியியல் மதிப்பீடுகளில் இது பெரும்பாலும் ஒரு வினைப்பொருளாகப் பயன்படுத்தப்படுகிறது. முக்கியமாக 1 அல்லது அதற்கு மேற்பட்ட இரட்டை அல்லது மூன்று பிணைப்புகள் கொண்ட நிறைவுறாத கார்பன் சேர்மங்கள் புரோமினுடன் வினைபுரியும் பொருட்களாகும்.  புரோமின் நீருடன் நன்றாக வினைபுரியும் பொதுவான சேர்மங்கள் பீனால்கள், அல்கீன்கள், ஈனால்கள், அசிட்டைல் குழு, அனிலின் மற்றும் குளுக்கோசு முதலிஅனவாகும். கூடுதலாக, புரோமின் நீர் பொதுவாக இரட்டை சகபிணைப்பைக்  கொண்ட  ஆல்கீன் இருப்பதைச் சோதிக்கப் பயன்படுகிறது, புரோமின் நீருடன் வினைபுரிந்து, அதன் நிறத்தை தீவிர மஞ்சள் நிறத்தில் இருந்து நிறமற்ற கரைசலாக மாற்றுகிறது. சேர்மங்களில் ஆல்டிகைடு குழு இருப்பதைச் சரிபார்க்க புரோமின் நீர் பொதுவாகப் பயன்படுத்தப்படுகிறது. இந்த வினையில், புரோமின் நீரின் நிறம் நிறமற்ற (ஆக்சிசனேற்ற செயல்முறை) மஞ்சள் நிறமாக மாற்றப்படுகிறது.

மேலும் பார்க்கவும் 
 புரோமின் சோதனை

மேற்கோள்கள்

புற இணைப்புகள் 

 
நீர்
வேதியியல் பரிசோதனைகள்
புரோமின்
குளோரின் குண்டு

குளோரின் வெடிகுண்டு (Chlorine bomb)  என்பது ஒரு சிறிய வெடிக்கும் சாதனமாகும்.  வெடிப்பை உருவாக்க வேதியியல் ரீதியாக உற்பத்தி செய்யப்படும் குளோரின் வாயு அல்லது ஐதரசன்  குளோரைடு போன்ற மற்ற குளோரின் கொண்ட வாயுக்களின் அழுத்தத்தை இக்குண்டு வெடிப்பு  பயன்படுத்துகிறது.  பல்வேறு வகையான குளோரின் மாத்திரைகள் மற்றும் பிற வினையாக்கிகளால் நிரப்பப்பட்ட காற்று புகாத கொள்கலனைக் கொண்டு இது தயாரிக்கப்படுகிறது. இவ்வினை அழுத்தத்தில் ஒரு விரிவான அதிகரிப்பை உருவாக்குகிறது, இறுதியில் கொள்கலனை சிதைக்கிறது. வழக்கமாக, இத்தகைய சாதனம் பெரிய அளவில் தயாரிக்கப்படுவதில்லை, பெரும்பாலும் பொதுவான வீட்டுப் பொருட்களிலிருந்து தயாரிக்கப்படுகிறது.

இத்தகைய சாதனம் ஓர் உலர் பனிக்குண்டை விட அதிகமான   நச்சு மற்றும் அமிலத்திற்கு ஒரு மாற்றாகும். ஆனால் இது பொதுவாக இளைஞர்களால் கேளிக்கை மற்றும் பொழுதுபோக்கு பயன்பாட்டிற்கு தீங்கு விளைவிக்கும் நோக்கத்துடன் தயாரிக்கப்படுவது போன்றதில்லை. இருப்பினும், குளோரின வாயுக்கள் மற்றும் பயன்படுத்தப்படும் சம்பந்தப்பட்ட வினை பொருட்கள் உள்ளிழுப்பதில் இருந்து சுவாச பிரச்சனைகளை ஏற்படுத்தும். கண்ணீர் வாயுவைப் போலவே மற்ற சளி சவ்வுகளுக்கும் காயம் ஏற்படுத்தலாம். இந்த வகை வெடிக்கும் சாதனங்களால்  பெரும்பாலும் காயங்கள் காயப்பட்ட கைகள், குருட்டுத்தன்மை மற்றும் பிற கண் காயங்கள் ஏற்படுகின்றன. 

இரசாயன சாமான்யர்கள் மற்றும் சில பொது பாதுகாப்பு நிபுணர்களின் நம்பிக்கைக்கு மாறாக,  அம்மோனியாவுடன் ஐதரோகுளோரிக் அமிலத்தின் வினையால் குளோரின் வாயு உருவாக்கப்படுவதில்லை, மாறாக அம்மோனியம் குளோரைடு உற்பத்தி செய்யப்படுகிறது. மேலும் அம்மோனியாவுடன் குளோரின் சோடியம் ஐப்போ குளோரைட்டின் வினையால் குளோரின் உருவாகாது.  சோடியம் ஐப்போ குளோரைட்டின் வினையால் [[குளோரமீன்|மோனோகுளோரமீன்,நைட்ரசன் முக்குளோரைடு மற்றும் இரசாயன வினையின் சூழ்நிலையைப் பொறுத்து பல நச்சு மற்றும் வெடிக்கும் பொருட்கள் உருவாகின்றன.  ஆனால் தூய குளோரின் உருவாவதில்லை.

மேற்கோள்கள் 
+

குளோரின்
கண்ணகி (2023 திரைப்படம்)

கண்ணகி என்பது 2023 இல் வெளிவந்த இந்தியத் தமிழ் நாடகத் திரைப்படமாகும். இப்படத்தை யசுவந்து கிசோர் இயக்கியிருந்தார். எம். கணேஷ், ஜே. தனுஷ் ஆகியோரால் இசுகை மூன் என்டர்டெயின்மென்ட் மற்றும் இ5 என்டர்டெயின்மென்ட் ஆகியவற்றின் கீழ் தயாரிக்கப்பட்டது. இப்படத்தில் கீர்த்தி பாண்டியன், வித்யா பிரதீப், அம்மு அபிராமி, சாலின் ஜோயா ஆகியோர் நடித்திருந்தனர். சான் ரகுமான் இசையமைத்த இப்படத்தில் ராம்ஜி ஒளிப்பதிவு மேற்கொண்டார். கே. சரத் குமார் படத்தொகுப்பு மேற்கொண்டார்.

கதைச்சுருக்கம் 
சமூகத்தில் பெண்கள் எதிர்கொள்ளும் பிரச்சனைகள் இத்திரைப்படத்தின் கதைக்கருவாகும்.

நடிகர்கள் 
 கலையாக அம்மு அபிராமி
 கீதாவாக கீர்த்தி பாண்டியன்
 நேத்ராவாக வித்யா பிரதீப்
 நதியாக சாலின் சோயா
 கலையின் தந்தையாக மயில்சாமி
 கலையின் அம்மாவாக மௌனிகா

தயாரிப்பு 
2021 ஆகத்து 17 இல் படத்தின் முதற் பார்வை சுவரொட்டியும் தலைப்பும் வெளியிடப்பட்டு அறிவிக்கப்பட்டது. படப்பிடிப்பு 2021 இல் தொடங்கியது. திரைப்படத்தின் முன்னோட்டம் 2023 திசம்பர் 2 அன்று வெளியிடப்பட்டது.

பாடல்கள் 
கார்த்திக் நேதாவின் பாடல் வரிகளுக்கு சான் ரகுமான் இசையமைத்திருந்தார். முதல் தனிப்பாடலான ''கொப்புரானே'' 2023 சனவரி 16 அன்று வெளியிடப்பட்டது. இரண்டாவது தனிப்பாடலான ''இதுவெல்லாம் மயக்கமா''  நவம்பர் 2023 இல் வெளியிடப்பட்டது.

மேற்கோள்கள்

வெளி இணைப்புகள் 
 கண்ணகி 2023 திரைப்படம்

2023 தமிழ்த் திரைப்படங்கள்
இந்தியத் தமிழ்த் திரைப்படங்கள்
வயலட்டு பீட்டர்சு

வயலட்டு பீட்டர்சு (Violet Peters) இந்தியாவைச் சேர்ந்த ஒரு தடகள வீராங்கனையாவார். 1954 ஆம் ஆண்டு நடைபெற்ற ஆசிய விளையாட்டுப் போட்டிகளில் கிறிசுட்டின் பிரவுன், இசுடெபி டி சோசா மற்றும் மேரி டி'சோசா ஆகியோருடன் 4 × 100 மீட்டர்  தொடர் ஓட்டத்தில் 49.5 வினாடிகளில் ஓடி தங்கப் பதக்கம் வென்றார். இவர் மும்பையில்  இருந்து வந்த ஆங்கிலோ-இந்திய குடும்பத்தைச் சேர்ந்தவராவார்.
 
1954 ஆசிய விளையாட்டுப் போட்டியில் தங்கப் பதக்கம் வென்ற ஓட்டப்பந்தய வீரர் வயலட்டு பீட்டர்சு  தன்னுடைய 86 ஆவது வயதில் மெல்போர்னில் காலமானார். நான்கு முறை இவர் தேசிய வெற்றியாளராகவும் இருந்தார்.

மேற்கோள்கள்

இந்தியத் தடகள வீரர்கள்
மகாராட்டிர விளையாட்டு வீரர்கள்
ஆசிய விளையாட்டுப் போட்டிகளில் இந்தியாவிற்காக தங்கம் வென்றவர்கள்
இலாவி பிண்டோ

இலாவி பிண்டோ (Lavy Pinto) இந்தியாவைச் சேர்ந்த ஒரு தடகள வீரராவார். இலாவி தாமசு பிண்டோ என்ற பெயராலும் இவர் அறியப்படுகிறார்.  1929 ஆம் ஆண்டு அக்டோபர் மாதம் 23 ஆம் தேதியன்று இவர் பிறந்தார். 1951 ஆம் ஆண்டு நடைபெற்ற ஆசிய விளையாட்டுப் போட்டிகளில் இவர் இரண்டு தங்கப் பதங்களை வென்றார். 1952 ஆம் ஆண்டில் நடைபெற்ற கோடைகால ஒலிம்பிக்கு விளையாட்டுப் போட்டிகளிலும் இவர் கலந்து கொண்டார். He also competed in the 1952 Summer Olympics.  இலாவி பிண்டோ பின்னர் அமெரிக்காவுக்கு குடிபெயர்ந்து சிக்காக்கோ நகரில் குடியேறினார். 2020 ஆம் ஆண்டு பிப்ரவரி மாதம் 15 ஆம் தேதியன்று தன்னுடைய தொன்னூறாவது வயதில் காலமானார்.

போட்டிகள்

மேற்கோள்கள்

1929 பிறப்புகள்
2020 இறப்புகள்
இந்தியத் தடகள வீரர்கள்
ஆசிய விளையாட்டுப் போட்டிகளில் இந்தியாவிற்காக தங்கம் வென்றவர்கள்
வள்ளியூர் சுப்பிரமணிய சுவாமி கோயில்

சுப்பிரமணிய சுவாமி கோயில் என்பது தமிழ்நாடு மாநிலத்தில் திருநெல்வேலி மாவட்டத்தின் வள்ளியூர் புறநகர்ப் பகுதியில் அமையப் பெற்றுள்ள ஒரு முருகன் கோயில் ஆகும். இக்கோயிலின் கருவறை, மலையைக் குடைந்து உருவாக்கப்பட்டு, பழமையான குடைவரைக் கோயில் என்ற பெருமையை இக்கோயில் பெற்றுள்ளது. சுமார் ஆயிரத்து ஐநூறு ஆண்டுகளுக்கு முன்பு கட்டப்பட்ட கோயில் இது. இது அகத்திய முனிவர் வழிபட்ட திருத்தலமாகும்.

இக்கோயிலின் சுப்பிரமணிய சுவாமி கையில் தாங்கிக் கொண்டிருக்கும் வேலானது, வைரங்கள் பதிக்கப்பட்டவையாகும்.

இந்து சமய சைவ அருளாளர் அருணகிரிநாதர் அருளிய 1,307 இசைப்பாடல்களைக் கொண்ட திருப்புகழ், இக்கோயிலின் பெருமைகளைப் பறைசாற்றுகிறது.

அமைவிடம் 
கடல் மட்டத்திலிருந்து சுமார்  உயரத்தில், () என்ற புவியியல் ஆள்கூறுகள் கொண்டு, வள்ளியூர் பகுதியில் இக்கோயில் அமைந்துள்ளது.

திருவிழா 
ஆண்டு தோறும் சித்திரைத் திருவிழா இக்கோயிலில் சிறப்பாகக் கொண்டாடப்படுகிறது.

பராமரிப்பு 
தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இக்கோயில் இயங்குகிறது.

தெய்வங்கள் 
மூலவர் சுப்பிரமணியர், அவரது துணை வள்ளி, நடராசர் மற்றும் தட்சிணாமூர்த்தி ஆகியோர் இக்கோயிலில் அருள்பாலிக்கின்றனர்.

உசாத்துணைகள் 

திருநெல்வேலி மாவட்டத்திலுள்ள முருகன் கோயில்கள்
நானோபக்ரசு

நானோபாக்ரசு (Nanobagrus) என்பது தென்கிழக்கு ஆசியாவில் காணப்படும் பக்ரிடே கெளிறு மீன் பேரினமாகும். இப்பேரினத்து சிற்றினங்களும் அளவில் மிகச் சிறிய மீன்களாகும்.

சிற்றினங்கள் 
இந்த பேரினத்தில் தற்போது ஏழு விவரிக்கப்பட்ட சிற்றினங்கள் உள்ளன:

 நானோபாக்ரசு அர்மேடசு (வைலண்ட், 1902)
 நானோபாக்ரசு பசுகசு (போப்டா, 1904)
 நானோபாக்ரசு இம்மாகுலேட்டசு எச்எச் என்ஜி, 2008
 நானோபாக்ரசு லெம்னிசுகாடசு எச்எச் என்ஜி, 2010 . 
 நானோபாக்ரசு நெபுலோசசு எச்எச் என்ஜி & எச். எச். டான், 1999
 நானோபாக்ரசு இசுடெல்லடசு எச்எச் டான் & எச்எச் என்ஜி, 2000
 நானோபாக்ரசு டார்குவாடசு ஏ. டபுள்யு தம்சன், ஜெ. ஏ. லோபஸ், கேடிடாடி & பாஜி, 2008

மேற்கோள்கள் 

மீன் பேரினங்கள்
கியோக் ஹீ என்ஜி

கியோக் ஹீ என்ஜி (Heok Hee Ng) சிங்கப்பூர் மீனியலாளர் மற்றும் சிங்கப்பூர் தேசியப் பல்கலைக்கழகத்தின் லீ காங் சியான் இயற்கை வரலாற்று அருங்காட்சியகத்தில் பல்லுயிர் ஆராய்ச்சியாளர் ஆவார். இவர் ஆசியக் கெளிறு மீன் வகைப்பாட்டியலில் நிபுணத்துவம் பெற்றவர். குறிப்பாக சிசோராய்டு கெளிறு மீன் குறித்து ஆய்வு செய்து வருகிறார். 2018 வரை 14 வகையான கெளிறு மீன்களை கண்டுபிடித்துள்ளார்.

வெளியீடுகள் 
என்ஜி பல ஆய்வுக் கட்டுரைகளை வெளியிட்டுள்ளார்.

மேற்கோள்கள்

வெளி இணைப்புகள் 

 Data related to Heok Hee Ng at Wikispecies
வாழும் நபர்கள்
நல்துர்க்

நல்துர்க் (Naldurg), இந்தியாவின் மகாராட்டிரம் மாநிலத்தின் கிழக்கில் மரத்வாடா பிரதேசத்தில்,   தாராசிவா மாவட்டத்தில் உள்ள நகராட்சி ஆகும்.  இவ்வூரில் தாராசிவா குகைகள், நல்துர்க் கோட்டை, அரண்மனை, நல்துர்க் ஆறு, அணை மற்றும் அருவிகள் உள்ளது.

இது மும்பை மாநகரத்திற்கு தென்கிழக்கே 447 கிலோ மீட்டர் தொலைவிலும்; மாவட்டத் தலைமையிடமான உஸ்மனாபாத்திற்கு தென்கிழக்கே 55 கிலோ மீட்டர் தொலைவிலும்; சோலாப்பூர்க்கு வடகிழக்கே 46 கிலோ மீட்டர் தொலைவிலும் உள்ளது.

புவியியல்
நல்துர்க் நகரம் கடல் மட்டத்திலிருந்து 566 மீட்டர் (1856 அடி) உயரத்தில் உள்ளது. இதன் அதிகபட்ச வெப்பம் 46° செல்சியஸ் மற்றும் ஆண்டு சராசரி மழைப்பொழிவு 760 மிமீ ஆக உள்ளது.

மக்கள் தொகை பரம்பல்
2011ம் ஆண்டின் மக்கள் தொகை கணக்கெடுப்பின்படி, நல்துர்க் நகரத்தின் மொத்த மக்கள் தொகை  18,341 ஆகும். அதில் ஆண்கள் 52% மற்றும் பெண்கள் 48% ஆக உள்ளனர். சராசரி எழுத்தறிவு 84.10% மற்றும் மக்கள் தொகையில் 6 வயதிற்குட்பட்டவர்கள் 15% ஆக உள்ளனர். மராத்தி மொழி பேசப்படுகிறது. பட்டியல் சாதியினரும் பட்டியல் பழங்குடியினரும் முறையே 11.61%  மற்றும் 0.95%  ஆகவுள்ளனர். இதன் மக்கள் தொகையில் இந்துக்கள்	52.21%, இசுலாமியர்கள் 42.36%, பௌத்தர்கள் 3.65%, சமணர்கள் 0.94%  மற்றும் பிற சமயத்தவர்கள் 0.76% ஆகவுள்ளனர்.

இதனையும் காண்க
 தாராசிவா குகைகள்

மேற்கோள்கள்

மகாராட்டிர மாநிலத்திலுள்ள ஊர்களும் நகரங்களும்
உஸ்மானாபாத் மாவட்டம்
தாக்கிசூரசு

தாக்கிசூரசு (Tachysurus) என்பது கிழக்கு ஆசியாவில் காணப்படும் மற்றும் ஆப்பிரிக்காவில் புதைபடிவமாக காணப்படும் பக்ரிடே குடும்பத்தினைச் சார்ந்த கெளிறு மீன் பேரினமாகும். இந்த பேரினத்தில் தற்போது அங்கீகரிக்கப்பட்ட 13 சிற்றினங்கள் உள்ளன.

 தாக்கிசூரசு அர்ஜென்டிவிட்டடசு (ரீகன், 1905)
 தாக்கிசூரசு பிராஷ்னிகோவி (பெர்க், 1907) - ப்ராஷ்னிகோவின் கெளிறு
 தாக்கிசூரசு துமெரிலி (பிளீக்கர், 1846) - சீன நீளமான கெளிறு
 தாக்கிசூரசு புல்விட்ராகோ ( ஜே. ரிச்சர்ட்சன், 1846) - மஞ்சள் தலை கெளிறு அல்லது கொரிய காளை தலை
 தாக்கிசூரசு கெர்சென்சுடைனி (பெர்க், 1907) - கெர்சென்சுடைன் கெளிறு
 தாக்கிசூரசு கோய் (ஜாக் பெல்லாக்ரின் & பேங், 1940)
 † தாக்கிசூரசு லாண்டனென்சிசு
 தாக்கிசூரசு லாங்கிசுபினிசு (நுயான், 2005)
 தாக்கிசூரசு நைடசு (சாவேஜ் & டாப்ரி டி தியர்சன்ட், 1874)
 தாக்கிசூரசு நுடிசெப்சு (சாவேஜ், 1883)
 தாக்கிசூரசு சினென்சிசு லேசிபேட், 1803
 தாக்கிசூரசு ஸ்பைலோடஸ் கி. ஹீ. என்ஜி, 2009
 தாக்கிசூரசு விர்கேடசு (ஒசிமா, 1926)

மேற்கோள்கள் 

மீன் பேரினங்கள்
முகேஷ் குமார் (துடுப்பாட்டக்காரர்)

முகேஷ் குமார் (Mukesh Kumar பிறப்பு: அக்டோபர் 12, 1993) இந்தியத் துடுப்பாட்ட அணியின் துடுப்பாட்ட வீரர் ஆவார் .  சூலை 2023 இல் மேற்கிந்தியத் தீவுகளுக்கு எதிராகத் தேர்வுத் துடுப்பாட்டத்தில் அறிமுகமானார். இந்தியன் பிரீமியர் லீக்கில் டெல்லி கேப்பிடல்ஸ் அணிக்காகவும், உள்ளூர்ப் போட்டிகளில் மேற்கு வங்காளத் துடுப்பாட்ட அணிக்காகவும் விளையாடுகிறார்.

ஆரம்ப கால வாழ்க்கை 
முகேஷ் குமார் 12 அக்டோபர் 1993 இல் பீகார், கோபால்கஞ்ச் மாவட்டத்தில்பிறந்தார்   2012ல் கொல்கத்தாவில் தானுந்து வியாபாரம் செய்து வந்த தந்தையின் வற்புறுத்தலின் பேரில் அங்கு சென்றார்.

தொழில் வாழ்க்கை

உள்ளூர்ப் போட்டிகள் 
2015-16 ரஞ்சிக் கோப்பையில் அக்டோபர் 30 அன்று தனது முதல் தரத் துடுப்பாட்டப் போட்டிகளில் அறிமுகமானார்.  2015-16 விஜய் அசாரே கோப்பையில் 13 திசம்பர் 2015 அன்று பட்டியல் அ போட்டிகளில் அறிமுகமானார்.  2015-16 சையது முஷ்டாக் கோப்பையில்  6 சனவரி 2016இல் இருபது20 போட்டியில் அறிமுகமானார்.

சர்வதேச வாழ்க்கை 
செப்டம்பர் 2022 இல் தென்னாப்பிரிக்காவுக்கு எதிரான ஒருநாள் தொடருக்கான இந்திய அணியில் இடம்பெற்றார்.திசம்பர் 2022 இல், இலங்கைக்கு எதிரான பன்னாட்டு இ20  தொடருக்கான இந்திய அணியில் தேர்ந்தெடுக்கப்பட்டார்.  சூன் 2023 இல், மேற்கிந்தியத் தீவுகள் சுற்றுப்பயணத்திற்கான மூன்று வகையான போட்டிகளிலும் இந்திய அணியில் இடம்பெற்றார்.   சூலை 20,2023 இல்டிரினிடாட்டின் போர்ட் ஆஃப் ஸ்பெயின் குயிண்ஸ் பார்க் ஓவல் மைதானத்தில் நடைபெற்ற  தொடரின் இரண்டாவது தேர்வுப் போட்டியில் இவர் அறிமுகமானார்.  

ஆகத்து, 2023 இல் டிரினிடாட்டின் தருபாவில் உள்ள பிரையன் லாரா அரன்கத்தில் மேற்கிந்தியத் தீவுகளுக்கு எதிரான தொடரின் முதல் போட்டியில் அறிமுகமானார்.

மேற்கோள்கள்

வெளி இணைப்புகள் 

 
இந்தியத் துடுப்பாட்டக்காரர்கள்
வாழும் நபர்கள்
1993 பிறப்புகள்
முகமது இப்ராகிம் சாக்

சேக் முகம்மது இப்ராகிம் சாக் (Mohammad Ibrahim Zauq) (1790-1854) ஓர் உருதுக் கவிஞரும் மற்ருமாவார். இவர் " சாக் " என்ற புனைப்பெயரில் கவிதைகளை எழுதினார். மேலும் 19 வயதில் தில்லியில் உள்ள முகலாய அரசவைகளில் நீதிமன்றத்தின் கவிஞர் பரிசு பெற்றவராக நியமிக்கப்பட்டார். பின்னர் இவருக்கு கடைசி முகலாய பேரரசரும் இவரது சீடருமான பகதூர் சா சஃபார் மூலம் கக்கானி-இ-இந்த் (இந்தியாவின் கக்கானி ) என்ற பட்டம் வழங்கப்பட்டது.

குடும்பம் வறிய நிலையில் இருந்ததால் சாதாரண கல்வியை மட்டுமே பெற்றிருந்தார். ஆனால் பிற்காலத்தில் வரலாறு, இறையியல் மற்றும் கவிதைகளில் நன்கு புலமைப் பெற்றார். இவர் கலிபின் சமகாலத்தவராகக் கருதப்படுகிறார். மேலும், உருது கவிதை வரலாற்றில் இரு கவிஞர்களின் போட்டி நன்கு அறியப்பட்டதாகும். தனது வாழ்நாளில், சாக் கலிப்பை விட மிகவும் பிரபலமாக இருந்தார். ஏனெனில் அந்த நாட்களில் விமர்சன மதிப்புகள் முக்கியமாக வார்த்தைகள், சொற்றொடர்கள் மற்றும் மொழிகளின் பயன்பாடு ஆகியவற்றின் அடிப்படையில் ஒரு கவிதையின் ஒரு பகுதியை மதிப்பிடுவதில் மட்டுமே இருந்தன. கவிதையைப் பாராட்டும்போது உள்ளடக்கமும் நடையும் அதிகம் கணக்கில் எடுத்துக்கொள்ளப்படவில்லை.

சாக் 1854 இல் இறந்தார். இன்று இவரது கல்லறை மத்திய தில்லியின் பகாட் கஞ்சு பகுதியில் உள்ளது. 2000 களின் முற்பகுதியில் உச்ச நீதிமன்ற உத்தரவுக்குப் பிறகு இவரது கல்லறை மீட்டெடுக்கப்பட்டது. ஆனால் அருகிலுள்ள 'நபி கரீம்' பகுதியில் உள்ள இவரது வீடு ஒருபோதும் அடையாளம் காணப்படவில்லை.

மேற்கோள்கள்

வெளி இணைப்புகள் 
 Deewan-e-Zauq (Read Online) 
Urdu Shayari of Ibrahim Zauq
Zauq's profile, poetry and selected couplets
Zauq Rare Ghazals

தில்லி நபர்கள்
1854 இறப்புகள்
1789 பிறப்புகள்
கொத்தபேட்டை , ஐதராபாத்து

கொத்தபேட்டை (Kothapet) என்பது இந்தியாவின் ஐதராபாத்து நகரத்திலுள்ள ஒரு பெரிய வணிக மற்றும் குடியிருப்பு புறநகர்ப் பகுதியாகும். இது தேசிய நெடுஞ்சாலை 9  இன் ஒரு பகுதியைச் சுற்றி அமைந்துள்ளது. இது ரங்காரெட்டி மாவட்டத்தின் மகேசுவரம் தொகுதிக்குட்பட்டது.

வரலாறு 
ஆரம்பத்தில் கிராம ஊராட்சியாக இருந்த கொத்தபேட்டை கிராமம், பின்னர் ஐதராபாத்து பெருநகர வளர்ச்சி ஆணையப் பகுதிக்குள் உள்வாங்கப்பட்டது. பின்னர், நகராட்சியுடன் இணைக்கப்பட்டது.  இந்த கிராமத்தை நகராட்சியுடன் இணைப்பதை எதிர்த்து தெலங்காணா உயர்நீதிமன்றத்தில் மனு தாக்கல் செய்யப்பட்டது, ஆனால் மனு ரத்து செய்யப்பட்டது.

பொருளாதாரம் 
தெலங்காணா மாநிலத்தில் உள்ள மிகப் பெரிய பழச் சந்தைகளில் ஒன்றாக கொத்தப்பேட்டை உள்ளது. இங்கு அசையாச் சொத்து வணிகம் வளர்ந்து வருகிறது.  உள்ளூர் வணிகங்கள் காரணமாக ஏற்பட்ட நெரிசல் காரணமாக, கொத்தபேட்டை பழச்சந்தையை கொகெடாவுக்கு மாற்ற முன்மொழியப்பட்டது.

போக்குவரத்து 
ஐதராபாத்து மெட்ரோ , தெலங்காணா மாநிலப் போக்குவரத்து பேருந்து நிறுத்தங்கள் மற்றும் சைதன்யபுரி மெட்ரோ நிலையம் ஆகியவற்றால் இந்த பகுதி நன்கு இணைக்கப்பட்டுள்ளாது

மேற்கோள்கள் 

Coordinates on Wikidata
ஐதராபாத்து
ஐஎன்எஸ்வி தாரிணி

ஐஎன்எஸ்வி தாரிணி (INSV Tarini) இந்தியக் கடற்படையின் இரண்டாவது பாய்மரப் படகு ஆகும். இது கோவாவில் அமைந்துள்ள அக்வாரிசு கப்பல் கட்டுமானத்தில் கட்டப்பட்டது. விரிவான கடல் சோதனைகளுக்குப் பிறகு, இது பிப்ரவரி 18, 2017 அன்று இந்திய கடற்படைச் சேவைக்கு வழங்கப்பட்டது.

வடிவமைப்பு மற்றும் விளக்கம் 
ஐஎன்எஸ்வி தாரிணி என்பது கோவாவில் உள்ள திவாரில் உள்ள அக்வாரிசு கப்பல் கட்டுமானத்தில் உருவாக்கப்பட்ட ஒரு உல்லாச சுலூப் ஆகும். இந்தக் கப்பல் தாரா தாரிணி கோயிலின் நினைவாக ஐஎன்எஸ்வி தாரிணி எனப் பெயரிடப்பட்டு 18 பிப்ரவரி 2017 அன்று இந்தியக் கடற்படையிடம் ஒப்படைக்கப்பட்டது. இதன் வெளிச்சுவரானது மரக்கட்டை மற்றும் கண்ணாடியிழை இடையீட்டால் கட்டப்பட்டுள்ளது. படகில் முக்கிய பாய், ஜெனோவா, தாங்கு, கீழ்க்காற்று மற்றும் புயல் பாய்மரம் உட்பட ஆறு பாய்மரங்கள் உள்ளன. இது தீவிரமான சூழ்நிலைகளிலும் பயணம் செய்யும் திறன் கொண்டது. படகு 56 அடி நீளம் கொண்டது. மார் 25 மீட்டர் உயரம் கொண்டது.

நாவிகா சாகர் பரிக்ரமா 
நவிகா சாகர் பரிக்ரமா என்பது இந்திய கடற்படையின் பெண் கடற்படை அதிகாரிகளால் INSV தாரிணியில் உலகை சுற்றி வருவதற்கான பயணத்தின் பெயராகும். துணைநிலை கட்டளையாளர் வர்த்திகா கோசி தலைமையில் துணைநிலை கட்டளையாளர் வர்த்திகா கோஷி, துணைநிலை கட்டளையாளர் பிரதீபா ஜம்வால், துணைநிலை கட்டளையாளர் சுவாதி பி, துணைநிலை ஐஸ்வர்யா போத்தபதி, துணைநிலை எஸ் விஜயா தேவி மற்றும் துணைநிலை பயல் குப்தா ஆகிய 6 பேர் கொண்ட பெண்கள் குழு இந்தப் பயணட்தில் ஈடுபட்டனர்.

மேற்கோள்கள்

வெளி இணைப்புகள் 

இந்திய போர்க் கப்பல்கள்
குடிமல்காபூர்

குடிமல்காபூர் (Gudimalkapur) என்பது இந்தியாவின் ஐதராபாத்து நகரின் ஒரு முக்கிய புறநகர் பகுதி ஆகும். நகரின் பழமையான பகுதிகளில் ஒன்றான் இது, மற்றொரு பிரபலமான புறநகர்ப் பகுதியான மெகுதி பட்டினத்திலிருந்து  2 கிமீ தொலைவில் உள்ளது. இப்பகுதி ஒரு சிறிய நகரச் சூழலைக் கொண்டுள்ளது.  இது காய்கறி மண்டி மற்றும் பூ சந்தைக்கு மிகவும் பிரபலமானது. சந்தைக்கு அருகில் "ஜாம்சிங் வெங்கடேசுவரா கோவில்" என்று அழைக்கப்படும் மிகப் பழமையான வெங்கடாசலபதி கோவில் உள்ளது.

வணிகப் பகுதி 
இந்த பகுதியில் அனைத்துப் பொருட்களையும் பெரும் பல கடைகள் உள்ளன.
இங்கு 'குடிமல்காபூர் சந்தை' என்று அழைக்கப்படும் ஒரு பெரிய காய்கறிச் சந்தை உள்ளது.  2009 ஆம் ஆண்டு மிகவும் பிரபலமான மோசம் சாகி மலர் சந்தை  குடிமல்காபூருக்கு மாற்றப்பட்டது. இதனால் இப்பகுதி தினமும் காலையில் பரபரப்பான இடமாக உள்ளது.

போக்குவரத்து 
குடிமல்காபூர்,  மெகுதிப் பட்டினத்தில் தெலங்காண மாநிலப் போக்குவரத்துக் கழகப் பேருந்து நிலையம் உள்ளது. புகழ்பெற்ற அம்பா தியேட்டருக்கு அருகில் உள்ள பேருந்து நிலையத்திலிருந்து நகரின் அனைத்து பகுதிகளுக்கும் பேருந்துகள் செல்கின்றனர்.

மேற்கோள்கள் 

Coordinates on Wikidata
பலெர்மோ கற்பலகை

பலெர்மோ கற்பலகை (Palermo fragment or Fagan slab), கிரேக்கப் பெண் கடவுளான ஆர்ட்டெமிசு சிற்பம் பொறித்த, 2500 ஆண்டுகள் பழமையான இந்த உடைந்த பளிங்குப் பலகையை, 19ம் நூற்றாண்டின் துவக்கத்தில் பார்த்தினன் நகரத்திலிருந்து  பிரித்தானிய நபரான எல்ஜின் பிரபு கண்டெடுத்தார். இதனை கடந்த இரண்டு நூற்றாண்டுகளாக  இத்தாலி நாட்டின் பலெர்மோ நகர தொல்லியல் அருங்காட்சியகத்தில் காட்சிக்கு உள்ளது.

இத்தொல்லியல் சிற்பத்தை இத்தாலியிடமிருந்து, கிரேக்க நாடு 13 ஆண்டுகளாக கோரி வந்த நிலையில், 24 செப்டம்பர் 2008 அன்று இத்தாலி இச்சிற்பத்தை கிரேக்க நாட்டிற்கு தற்காலிகமாக இத்தாலி வழங்கியது. 2022ம் ஆண்டில் இத்தொல்லியல் சிற்பம் நிரந்தரமாக கிரேக்கத்தின் அக்ரோபோலிஸ் நகர அருங்காட்சியகத்திற்கு திரும்பியது.

இதனையும் காண்க
 பலெர்மோ கல்

மேற்கோள்கள்

பண்டைய கிரேக்கம்
சம்வர்ணன்

சம்வர்ணன் (சமசுகிருதம்: संवरण), மகாபாரதக்  கதை மாந்தர்களில்  ஒருவர். மன்னர் ரிக்‌ஷாவின் மகனான இவர்  குரு நாட்டின் மன்னர். இவரது மனைவி சூரிய புத்திரி தபதி ஆவார்.இவரது மகன் மன்னர் குரு ஆவார்.

மகாபாரத காவியத்தின் ஆதி பருவத்தில் மன்னர் சம்வர்ணனின் வரலாறு கூறப்படுகிறது.  இவனது ஆட்சியில் ஒருமுறை குரு இராச்சியாத்தில் பஞ்சம், வறட்சி, நோய்களால் மக்கள் பெரும் துயரில் இருந்த போது, எதிரிகள் இவனது நாட்டை தாக்கினர். மன்னர் சம்வர்ணன் தனது குடும்பத்தினர், நண்பர்கள் மற்றும் அமைச்சர்களுடன் சிந்து நதியின் காடுகளில் குடியேறி, முனிவர் வசிட்டருடன் எட்டு ஆண்டுகள் தங்கினார். அதன்பிறகு, சம்வரணன் வசிட்டரை தனது புரோகிதராகக் கொண்டு மீண்டும் இழந்த இராச்சியத்தை மீட்டெடுத்தார்.

பின்னர் இவர் வசிட்டரின் ஆலோசனையின் பேரில்,  காசியப முனிவருக்கும், அதிதிதேவிக்கும் பிறந்த, சூரியக் கடவுளான விவஸ்வானின் மகளான தபதியை மணந்தார். பன்னிரெண்டு ஆண்டுகள் மன்னர் சம்வர்ணன் தனது கடமைகளிலிருந்து முற்றிலும் விலகி, மலைகளிலும், அடர்ந்த காடுகளிலும் தனது மனைவி தபதியுடன் மகிழ்ச்சியாக வாழ்ந்தார். மீண்டும் வறட்சி நாட்டைத் தாக்கியது. அதன் பிறகு வசிஷ்டர், சம்வர்ணனையும், அவரது மனைவியையும் மீண்டும் நாட்டிற்கு திரும்ப அழைத்தார். சம்வர்ணனும், தபதியும் நாட்டிற்கு திரும்பியதும் அனைத்து குடிமக்களுக்கும் மகிழ்ச்சியையும் செழிப்பையும் கொண்டு வந்தது.

மேற்கோள்கள் 

மகாபாரதக் கதை மாந்தர்கள்
காரியா பாகங்

காரியா பாகங் (Karya Bagang), 1977 ஆம் ஆண்டு 20 மார்ச் மாதம் 20 ஆம் தேதி அன்று பிறந்தார்.  இந்திய நாட்டின் அருணாச்சல பிரதேச மாநிலத்தைச் சேர்ந்த அரசியல்வாதி ஆவார். 

2009 ஆம் ஆண்டு அருணாச்சலப் பிரதேச சட்டப் பேரவைத் தேர்தல் மற்றும் 2014 ஆம் ஆண்டு அருணாச்சலப் பிரதேச சட்டப் பேரவைத் தேர்தலில் இந்திய தேசிய காங்கிரசு வேட்பாளராக நின்று சாயங்தாசோ தொகுதியில் இருந்து சிறீமதி பகாங் தேர்ந்தெடுக்கப்பட்டார்.   2009 ஆம் ஆண்டு அக்டோபர் மாதம் 23 ஆம் தேதியன்று  சயாங்தாசோ தொகுதியில் இருந்து தேர்ந்தெடுக்கப்பட்ட முதல் பெண் சட்டமன்ற உறுப்பினர் ஆவார். அருணாச்சல பிரதேசத்தைச் சேர்ந்த இரண்டு பெண் சட்டமன்ற உறுப்பினர்களில் இவரும் ஒருவர் ஆவார். தம்புக்கைச் சேர்ந்தசிறீமதி கம் தாயெங் மற்றொருவர் ஆவார்.

மேலும் பார்க்கவும் 
அருணாச்சல பிரதேச சட்டமன்றம்

மேற்கோள்கள்

வெளி இணைப்புகள் 

 காரியா பகாங் சுயவிவரம்
 காரியா பகாங் முகநூல்

வாழும் நபர்கள்
இந்திய தேசிய காங்கிரஸ் அரசியல்வாதிகள்
1977 பிறப்புகள்
கருத்து வரைபடம்

ஒரு கருத்து வரைபடம் அல்லது கருத்தியல் வரைபடம் (concept map or conceptual diagram) என்பது கருத்துகளுக்கு இடையே பரிந்துரைக்கப்பட்ட உறவுகளை சித்தரிக்கும் ஒரு வரைபடமாகும் .  அறிவுசார் வடிவமைப்பாளர்கள், பொறியாளர்கள், தொழில்நுட்ப எழுத்தாளர்கள் மற்றும் பிறரால் அறிவை ஒழுங்கமைக்கவும் கட்டமைக்கவும் இத்தகைய கருத்து வரைபடங்கள் உதவலாம்.

ஒரு கருத்து வரைபடம் பொதுவாக யோசனைகளையும் தகவலையும் பெட்டிகள் அல்லது வட்டங்களாகக் குறிக்கிறது, இது இலச்சினையிடப்பட்ட அம்புக்குறிகளுடன் இணைக்கிறது.இத்தகைய படங்கள் கீழ்நோக்கிய கிளை படிநிலைகளைக் கொண்ட கட்டற்ற வடிவங்களில் இருக்கலாம்.   "காரணங்கள்", "தேவைகள்", அல்லது "பங்களிப்பது" போன்ற சொற்றொடர்களை இணைப்பதில் கருத்துகளுக்கு இடையிலான உறவை வெளிப்படுத்தலாம்.

வரலாறு 
1970களில் கோர்னெல் பல்கலைக்கழகத்தில் கல்விப் பேராசிரியர் ஜோசப் டி. நோவக் மற்றும் அவரது ஆராய்ச்சிக் குழுவினரால்,  மாணவர்களின் வளர்ந்து வரும் அறிவியல் அறிவைப் பிரதிநிதித்துவப்படுத்தும் வழிமுறையாக இந்த மனவரைபடம் உருவாக்கப்பட்டது.  அறிவியலிலும் பிற பாடங்களிலும் அர்த்தமுள்ள கற்றலை அதிகரிப்பதற்கும், கல்வி, அரசு மற்றும் வணிகம் ஆகியவற்றில் தனிநபர்கள் மற்றும் குழுக்களின் நிபுணத்துவ அறிவைப் பிரதிநிதித்துவப்படுத்துவதற்கும் இது பின்னர் பயன்படுத்தப்பட்டது. இது அகவிருத்திவாதத்தினை அடிப்படையாகக் கொண்டது.

பயன்பாடு 
கருத்து வரைபடங்கள் யோசனைகளைத் தூண்டுவதற்குப் பயன்படுத்தப்படுகின்றன, மேலும் படைப்பாற்றலுக்கு உதவுவதாகவும் நம்பப்படுகிறது.  கருத்துதிர்ப்புக்கும் இது சில சமயங்களில் இவை பயன்படுத்தப்படுகிறது. இவை பெரும்பாலும் தனிப்பயனாக்கப்பட்டவை மற்றும் தனித்துவமானவை இருந்தாலும் , சிக்கலான யோசனைகளைத் தொடர்புகொள்வதற்கு கருத்து வரைபடங்கள் பயன்படுத்தப்படலாம்.

மேற்கோள்கள்

வெளி இணைப்புகள் 

 வால்ட் டிஸ்னியின் 1957 இல் இருந்து ஒரு கருத்து வரைபடத்தின் எடுத்துக்காட்டு .
கல்வி நுட்பவியல்
வரைபடங்கள்